แฮมทาโร่ แก๊งจิ๋วผจญภัย

แฮมทาโร่ แก๊งจิ๋วผจญภัย (Tottoko Hamutarō) เป็น การ์ตูนญี่ปุ่น ที่วาดโดย ริสึโกะ คาวาอิ นักวาดการ์ตูนชาวญี่ปุ่น เรื่องราวเกี่ยวกับความน่ารักของเหล่าแฮมสเตอร์หลากหลายตัว โดยมีแฮมทาโร่เป็นตัวชูโรง ต่อมาได้สร้างเป็นอนิเมะ ออกฉายในประเทศญี่ปุ่น และอีกกว่า 30 ประเทศทั่วโลก

**ที่มาและความสำเร็จของแฮมทาโร่**
ในเดือนเมษายน ค.ศ. 1997 คาซึฮิโกะ คุโรคาวะ ผู้เป็นหัวหน้ากองบรรณาธิการของนิตยสารโชงะคุนิเน็งเซ (小学二年生) ในสมัยนั้น ได้เสนอความคิดว่า น่าจะเอาแฮมสเตอร์ซึ่งเป็นที่ชื่นชอบของเด็ก ๆ มาเป็นตัวเอกการ์ตูนบ้าง ประจวบกับที่ตัวผู้แต่ง ริสึโกะ คาวาอิ เองก็เลี้ยงแฮมสเตอร์เป็นสัตว์เลี้ยงอยู่แล้ว การ์ตูนที่มีตัวเอกเป็นแฮมสเตอร์อย่างเรื่อง แฮมทาโร่ จึงได้ถือกำเนิดขึ้นมา
จากนั้นในปี ค.ศ. 2000 แฮมทาโร่ก็ได้รับการสร้างเป็นภาพยนตร์อนิเมะ ออกอากาศทุกวันศุกร์ เวลา 18.30 น. (ตามเวลาประเทศญี่ปุ่น) ทางสถานีทีวีโตเกียว โดยหลังจากที่ออกฉายก็ได้รับความนิยมเป็นอย่างสูงในหมู่ผู้ชม ทั้งเด็กเล็กและเด็กโต ซึ่งจากความนิยมอย่างล้นหลามในญี่ปุ่นนี้เอง แฮมทาโร่จึงได้ออกอากาศในหลาย ๆ ประเทศ รวมทั้งประเทศไทยด้วย นอกจากนี้ยังสร้างเป็นภาพยนตร์จอเงิน OVA และเกมอีกหลากหลายภาค ส่งผลให้แฮมทาโร่กลายเป็นตัวการ์ตูนยอดฮิตอีกตัวหนึ่งที่โด่งดังมากไม่แพ้ โดราเอมอน หรือ โปเกมอน เลย

**ตัวละคร**

**บ้านฮารุนะ**
 แฮมทาโร่ (ชื่อญี่ปุ่น : ハム太郎, ฮามุทาโร่ / ชื่ออังกฤษ : Hamtaro) เพศผู้  เกิดวันที่ 6 สิงหาคม ราศีสิงห์ สูง 8.6 ซม.
แฮมสเตอร์ตัวน้อยที่เข้าใจความรู้สึกของคนอื่น ๆ เป็นอย่างดี มีนิสัยร่าเริง และมักจะมองโลกในแง่ดีเสมอ ชอบช่วยเหลือผู้อื่น เป็นฮีโร่ในดวงใจของแฮมสเตอร์ทุกตัว ชอบริบบ้อนจัง และตัวริบบ้อนจังเองก็ชอบเขาด้วยเหมือนกัน (CV:คุรุมิ มามิยะ)- ฮารุนะ ฮิโรโกะ หรือ โรโกะจัง (ชื่อญี่ปุ่น : 春名ヒロ子 / ชื่ออังกฤษ : Laura Haruna)
เจ้าของแฮมทาโร่ เรียนอยู่ชั้น ป.5 เป็นเด็กสาวที่ร่าเริงแจ่มใส มีจิตใจอ่อนโยน แอบชอบคิมูระคุงอยู่ แต่โรแบร์โต้ก็ทำให้จิตใจของเธอหวั่นไหวอยู่เหมือนกัน สูง 153 ซม. หนัก 37 กก. (CV:ฮารุนะ อิเคซาวะ)- ฮารุนะ ฮิโรมิ (ชื่อญี่ปุ่น : 春名ヒロミ / ชื่ออังกฤษ : Marian Haruna)
แม่ของโรโกะจัง เป็นนักจัดดอกไม้ สูง 150 ซม. หนัก 39 กก. (CV:เร ซาคุมะ)- ฮารุนะ ยูเมะทาโร่ (ชื่อญี่ปุ่น : 春名ユメ太郎 / ชื่ออังกฤษ : Forrest Haruna)
พ่อของโรโกะจัง เป็นบรรณาธิการนิตยสาร (CV:ฮิโรชิ อิโซเบะ)- ดอนจัง (ชื่อญี่ปุ่น : どんちゃん / ชื่ออังกฤษ : Brandy)
สุนัขที่บ้านโรโกะจังเลี้ยงไว้ ชื่อเต็ม ๆ ว่า แบรนดอน มีนิสัยสงบเสงี่ยมเรียบร้อย ชอบนอนกลางวันเป็นงานอดิเรก เป็นเพื่อนที่ดีของพวกแฮมทาโร่ เคยช่วยพวกแฮมทาโร่ให้รอดพ้นจากอันตรายมาหลายครั้งหลายครา (CV:ริคาโกะ ไอคาวะ)

**บ้านอิวาตะ**
 โคชิ หรือโคชิคุง (ชื่อญี่ปุ่น : こうしくん / ชื่ออังกฤษ : Oxnard) เพศผู้ เกิดวันที่ 3 พฤษภาคม ราศีพฤษภ สูง 10 ซม.
แฮมสเตอร์ลายวัว (ชื่อโคชิ มาจาก โคะอุชิ ที่แปลว่าลูกวัว) ที่มีนิสัยสงบเสงี่ยมเรียบร้อย ขี้อาย ชอบกินอยู่ตลอดเวลา จึงมักจะถือเมล็ดทานตะวันติดตัวเอาไว้เสมอไม่ว่าจะอยู่ที่ไหนก็ตาม (CV:ริคาโกะ ไอคาวะ)- อิวาตะ คานะ หรือ คานะจัง (ชื่อญี่ปุ่น : 岩田カナ, อิวะตะ คะนะ)
เจ้าของโคชิคุง เป็นเพื่อนสนิทกับโรโกะจัง เนื่องจากบ้านอยู่ใกล้ ๆ กัน แถมยังเรียนอยู่ห้องเดียวกันอีกด้วย คานะจังมีนิสัยอ่อนโยน รักแฮมสเตอร์ และชอบวาดภาพมาก สูง 155 ซม. หนัก 42 กก. (CV:ไอ อุจิคาวะ)- แพนด้า หรือแพนด้าคุง (ชื่อญี่ปุ่น : パンダくん / ชื่ออังกฤษ : Panda) เพศผู้ เกิดวันที่ 8 เมษายน ราศีเมษ สูง 8.8 ซม.
มีลายขาว-ดำ เหมือนกับหมีแพนด้า ชอบสร้างและประดิษฐ์สิ่งของมาก เป็นเหมือนวิศวกรประจำกลุ่มแฮมแฮม อนาคตฝันอยากเป็นช่างไม้ (CV:ยูโกะ ไซโต้)- อิวาตะ โมโมะ หรือโมโมะจัง (ชื่อญี่ปุ่น : 岩田モモ / ชื่ออังกฤษ : Mimi)
เจ้าของแพนด้าคุง เรียนอยู่ชั้นอนุบาล เป็นญาติกับคานะจัง สูง 130 ซม. หนัก 14 กก. (CV:ยูโกะ ซาซาโมโตะ)- อิวาตะ ทาเคโซ (ชื่อญี่ปุ่น : 岩田竹蔵)
พ่อของโมโมะจัง เป็นลูกพี่ลูกน้องกับพ่อของคานะจัง และเป็นประธานบริษัทก่อสร้าง มีนิสัยดื้อ หัวรั้น แต่ก็ขี้แยเป็นบางครั้ง (CV:จูโรตะ โคสุงิ)- จ๊ะจ๋าแฮม หรือจ๊ะจ๋าแฮมจัง (ชื่อญี่ปุ่น : じゃじゃハムちゃん / ชื่ออังกฤษ : Pepper) เพศเมีย เกิดวันที่ 1 มกราคม ราศีมกร 
แฮมสเตอร์อารมณ์ดีที่อาศัยอยู่ที่ฟาร์มฟลาเวอร์ เป็นแฟนสาวของโคชิคุง (CV:โมโตโกะ คุมาอิ)- ไดสุเกะ (ชื่อญี่ปุ่น : ダイスケ)
ญาติของคานะจัง เป็นผู้ดูแลจ๊ะจ๋าแฮมจังและเหล่าสัตว์ที่ฟาร์มฟลาเวอร์ (CV:เรียวทาโร่ โอคิอายุ)

**บ้านโอฮาระ**
 ลาปิส หรือลาปิสจัง (ชื่อญี่ปุ่น : ラピスちゃん / ชื่ออังกฤษ : Lapis) เพศเมีย เกิดวันที่ 9 กรกฎาคม ราศีกรกฎ สูง 7.5 ซม. 
พี่สาวของลาซูรี่จัง อาศัยอยู่ที่บ้านจิวเวลรี่เฮ้าส์ ชอบของสวย ๆ งาม ๆ ที่ส่องเป็นประกาย เช่น พวกอัญมณี เป็นคนที่ค่อนข้างเข้มงวดและจริงจังกับชีวิต แต่ก็มักจะใจอ่อนให้กับน้องสาวเสมอ (CV:ซาเอโกะ จิบะ)- ลาซูรี่ หรือลาซูรี่จัง (ชื่อญี่ปุ่น : ラズリーちゃん / ชื่ออังกฤษ : Lazuli) เพศเมีย เกิดวันที่ 7 กันยายน ราศีกันย์
น้องสาวของลาปิสจัง เป็นผู้ที่สร้างดินแดนขนมหวาน "สวีทพาราไดซ์" ขึ้นมา มักจะตั้งใจค้นคว้าและทำขนมหวานที่มีอิทธิฤทธิ์มหัศจรรย์ออกมาอยู่เสมอ มีความสนิทสนมกับสนูซเซอร์คุงเป็นอย่างมาก (CV:อาคาเนะ โอมาเอะ)- โอฮาระ มากิ หรือมากิจัง (ชื่อญี่ปุ่น : 大原マキ, โอฮะระ มะกิ)
เด็กสาวมาดทอมบอยที่ย้ายโรงเรียนมา เป็นเจ้าของลาพิสจังกับลาซูลี่จัง เรียนอยู่ห้องเดียวกับโรโกะจังและคานะจัง เนื่องจากที่บ้านเป็นคณะละครสัตว์เคลื่อนที่ เลยมีสัตว์เลี้ยงอยู่มากมายหลายชนิด แถมยังเคยเดินทางไปแสดงมาแล้วทั่วโลก จึงสามารถพูดภาษาอังกฤษได้อย่างคล่องแคล่ว (CV:ฟุมิโกะ โอริคาสะ)- โอฮาระ คาซึยะ (ชื่อญี่ปุ่น : 大原カズヤ)
 พี่ชายของมากิจัง เป็นคนที่คานะจังแอบชอบอยู่ (CV:ยูกิมาสะ โอบิ)- คุณปู่ของมากิจัง (マキちゃんのおじいちゃん, มะกิจัง โนะ โอะจีจัง)
 ในอดีตเคยท่องเที่ยวไปทั่วโลก และได้ช่วยเหลือ พร้อมกับพา ลาพิสจัง กับ ลาซูลี่จัง แฮมสเตอร์ 2 พี่น้อง มาอาศัยอยู่ด้วย มีความสนิทสนมกับคุณหมอไลอ้อนมาตั้งแต่สมัยก่อน และสามารถเข้าใจความรู้สึกของสัตว์ได้เหมือนกับคุณหมอไลอ้อน (CV:จุนเป ทากิงุจิ)- คุมะจิโร่ (ชื่อญี่ปุ่น : クマ次郎)
 ลูกหมีที่มากิจังเลี้ยงไว้

**กลุ่มแฮมแฮม**
 หัวหน้า (ชื่อญี่ปุ่น : タイショーくん, ไทโชคุง / ชื่ออังกฤษ : Boss) เพศผู้ เกิดวันที่ 21 กันยายน ราศีตุลย์ สูง 12 ซม. 
เป็นแฮมสเตอร์จรจัด หัวหน้ากลุ่มแฮมแฮม แม้ดูจากภายนอกแล้วหน้าตาจะดุเอาเรื่อง แถมยังนิสัยขี้โมโห และพร้อมมีเรื่องอยู่ตลอดเวลา แต่จริง ๆ แล้วก็เป็นเหมือนพี่ใหญ่ที่แสนใจดีของทุกคน แอบ (?) ชอบริบบ้อนจังอยู่ เป็นเพื่อนสนิทกับกลุ่มโอโตเมะซู (CV:เคนทาโร่ อิโต้)- ริบบ้อน หรือริบบ้อนจัง (ชื่อญี่ปุ่น : リボンちゃん / ชื่ออังกฤษ : Bijou) เพศเมีย เกิดวันที่ 10 กรกฎาคม ราศีกรกฏ สูง 7.5 ซม. เจ้าของชื่อมาเรีย
แฮมสเตอร์ของมาเรียจัง เป็นสาวน้อยที่กลับมาจากประเทศฝรั่งเศส ยังไม่ค่อยรู้จักโลกกว้างเท่าใดนัก เพราะได้รับการเลี้ยงดูมาแบบคุณหนู แม้บางครั้งจะมีนิสัยเอาแต่ใจอยู่บ้าง แต่ก็เป็นที่รักของทุกคน เป็นเพื่อนสนิทกับโอชาเระจัง (CV:คาซึสะ มุราอิ)- แพชมิน่า  หรือแพชจัง (ชื่อญี่ปุ่น : マフラーちゃん, มาฟูร่าจัง / ชื่ออังกฤษ : Pashmina) เพศเมีย เกิดวันที่ 16 กันยายน ราศีกันย์ สูง 7.3 ซม.
แฮมสเตอร์ของจุนจัง แม้ภายนอกจะดูเรียบร้อย แต่จริง ๆ แล้วก็เข้มแข็งไม่เบา มักจะคอยดูแลจิบิมารุจังอยู่ตลอดเวลาเหมือนกับเป็นพี่สาวแท้ ๆ จุดเด่นคือจะมีผ้าพันคอสีชมพูพันอยู่ที่คอเสมอ แพชจังรักและทะนุถนอมผ้าพันคอผืนนี้เป็นอย่างมาก เพราะจุนจัง เจ้านายของเธอเป็นผู้ถักให้ (CV:เร ซาคุมะ)- จิบิ หรือจิบิมารุจัง (ชื่อญี่ปุ่น : ちびまるちゃん / ชื่ออังกฤษ : Penelope) เพศเมีย เกิดวันที่ 3 มีนาคม ราศีมีน สูง 6.2 ซม. 
แฮมสเตอร์ของเคียวโกะจัง เนื่องจากเป็นเด็กอยู่ จึงพูดได้แต่คำว่า "อุกิ๊ว" ติดแพชจังมาก ไม่ว่าจะไปที่ไหนก็ต้องไปกับแพชจังเสมอ เพราะแพชจังสามารถแปลคำพูดได้ เป็นเพื่อนสนิทกับจิบิคุริจัง (CV:คาโอริ มาโทอิ)- ไมโดะ หรือไมโดะคุง (ชื่อญี่ปุ่น : まいどくん / ชื่ออังกฤษ : Howdy) เพศผู้ เกิดวันที่ 18 กุมภาพันธ์ ราศีกุมภ์ สูง 8.5 ซม. 
แฮมสเตอร์ของซาดาคิจิคุง เป็นแฮมสเตอร์อารมณ์ดีที่ชอบปล่อยมุขฮา ๆ แบบคนแก่ แต่ไม่เคยมีใครขำเลย ชอบการทำความสะอาดและก็ชอบแพชจังด้วย เป็นแฟนกับฮานะจัง (CV:ยู สุงิโมโตะ)- แว่นน้อย หรือแว่นน้อยคุง (ชื่อญี่ปุ่น : めがねくん, เมะงะเนะคุง / ชื่ออังกฤษ : Dexter) เพศผู้ เกิดวันที่ 11 ตุลาคม ราศีตุล สูง 8.7 ซม. 
แฮมสเตอร์ช่างพูดช่างคุย จุดเด่นคือลายกลม ๆ ที่วนรอบดวงตาเหมือนกับเป็นแว่นตา (เมะงะเนะ แปลว่าแว่นตา) อาศัยอยู่กับคุณโจจิ เจ้าของร้านขายแว่นตา แอบชอบแพชจังอยู่ เป็นทั้งคู่หูและคู่กัดกับไมโดะคุง (CV:จิฮิโระ ซูซูกิ)- พี่โย่ง (ชื่อญี่ปุ่น : のっぽくん, นปโปะคุง / ชื่ออังกฤษ : Maxwell) เพศผู้ เกิดวันที่ 5 พฤศจิกายน ราศีตุล สูง 10.5 ซม. 
เป็นแฮมสเตอร์ที่มีรูปร่างสูง (นปโปะ แปลว่าคนตัวสูง) อาศัยอยู่กับยูเมะจัง ลูกสาวเจ้าของร้านหนังสือ ชอบอ่านหนังสือและมีความรู้รอบตัวเยอะมาก เป็นเหมือนสารานุกรมเคลื่อนที่ประจำกลุ่มแฮมแฮม แอบชอบโทร่าแฮมจังอยู่ (CV:ทาคาโกะ ฮอนดะ)- โทระแฮม (ชาย) หรือโทระแฮมคุง (ชื่อญี่ปุ่น : トラハムくん / ชื่ออังกฤษ : Stan) เพศผู้ เกิดวันที่ 6 มิถุนายน ราศีพฤษภ สูง 7.5 ซม. 
แฮมสเตอร์ลายเสือ (โทร่า แปลว่าเสือ) ของคุณโนริโอะ เป็นพี่ชายฝาแฝดของโทระแฮมจัง มักจะพกมาราคัสติดตัวเสมอ มีนิสัยรักอิสระ ชอบร้องเพลง เต้นรำ และหลีสาวเป็นอย่างมาก หลงรักเนิร์สจังอย่างออกหน้าออกตา (CV:โคกิ มิยาตะ)- โทระแฮม (หญิง) หรือโทระแฮมจัง (ชื่อญี่ปุ่น : トラハムちゃん / ชื่ออังกฤษ : Sandy) เพศเมีย เกิดวันที่ 6 มิถุนายน ราศีพฤษภ สูง 7.5 ซม. 
แฮมสเตอร์ลายเสือของคุณฮิคาริ เป็นน้องสาวฝาแฝดของโทระแฮมคุง (สังเกตความแตกต่างได้จากโบว์ที่หาง) มีนิสัยร่าเริง และชอบการเต้นยิมนาสติกลีลาใหม่เป็นที่สุด แม้หน้าตาจะเหมือนกับโทระแฮมคุงเปี๊ยบ แต่นิสัยต่างกันคนละเรื่องเลยทีเดียว  (CV:ฮารุนะ อิเคซาวะ)- สนูซเซอร์ หรือสนูซเซอร์คุง (ชื่อญี่ปุ่น : ねてるくん, เนะเตะรุคุง / ชื่ออังกฤษ : Snoozer) เพศผู้ เกิดวันที่  14 มกราคม ราศีธนู สูง 8.5 ซม. 
ปกติจะเอาแต่นอนหลับอยู่ในถุงเท้าตลอดเวลา (เนะเตะรุ แปลว่า กำลังหลับ) แต่บางครั้งก็สามารถคิดหาไอเดียดี ๆ ให้กับกลุ่มแฮมแฮมได้ ทั้งที่กำลังหลับอยู่ มีความสนิทสนมกับลาซูรี่จังเป็นอย่างมาก (CV:ยู สุงิโมโตะ)- แค็ปปี้ หรือแค็ปปี้คุง (ชื่อญี่ปุ่น : かぶるくん, คะบุรุคุง / ชื่ออังกฤษ : Cappy) เพศผู้ เกิดวันที่ 6 สิงหาคม ราศีสิงห์ สูง 7.7 ซม.
แฮมสเตอร์ของคุณซาเอะและคุณยู มีนิสัยขี้อาย จุดเด่นคือจะสวมหมวกสีเขียวเอาไว้ตลอดเวลา แต่นอกจากหมวกแล้ว ไม่ว่าอะไรก็สามารถเอามาครอบหัวได้หมด เป็นเพื่อนสนิทกับติ๊ดติดคุง (คะบุรุ แปลว่าสวมหรือครอบหัว) (CV:ไอ อุจิคาวะ)- จิงเกิ้ล หรือจิงเกิ้ลคุง (ชื่อญี่ปุ่น : トンガリくん, ทงงะริคุง / ชื่ออังกฤษ : Jingle) เพศผู้ เกิดวันที่ 12 ธันวาคม ราศีพิจิก สูง 8.5 ซม.
แฮมสเตอร์อารมณ์สุนทรีย์ มีนิสัยเยือกเย็นและชอบพูดจาเป็นบทเป็นกลอน มักจะออกเดินทางร่อนเร่ไปตามที่ต่าง ๆ กับทงคิชิ (หมู) เพื่อนคู่ใจ พร้อมกีตาร์คู่ชีพ (CV:ยู อาซาคาวะ)

**ตัวละครอื่น ๆ**

**แฮมสเตอร์**
 ผู้เฒ่าแฮม (ชื่อญี่ปุ่น : 長老ハム, โจโรฮามุ / ชื่ออังกฤษ : Elder Ham) 
แฮมสเตอร์รุ่นอาวุโสที่มีอายุมากที่สุด ชอบเผลองีบหลับในเวลาที่กำลังพูด และมักจะหาเรื่องอำพวกแฮมสเตอร์รุ่นเด็กให้ตกใจเล่นอยู่เสมอ (CV:ทัตสึยูกิ อิชิโมริ)- คุณย่าแฮม (ชื่อญี่ปุ่น : おハムばあさん, โอฮามุบาซัง / ชื่ออังกฤษ : Auntie Viv)
แม้จะอายุมากแล้ว แต่ก็เป็นแฮมสเตอร์ที่อารมณ์ดี สุขภาพแข็งแรงและกระฉับกระเฉงจนดูไม่สมกับวัย รู้จักมักคุ้นกับผู้เฒ่าแฮมมาตั้งแต่เมื่อหลายสิบปีก่อน  (CV:มาซาโกะ โนซาวะ)- โอเอซิส หรือโอเอซิสคุง (ชื่อญี่ปุ่น : オアシスくん / ชื่ออังกฤษ : Omar) เพศผู้
มีใบหน้าคล้ายกับสนูซเซอร์คุง เติบโตมาในครอบครัวที่มั่งคั่ง มักจะออกเดินทางไปรอบโลกพร้อมกับ คาเมะโซ เต่าคู่หู (CV:ฮิโรมิ อิชิคาวะ)- ซาบุ หรือคุณซาบุ (ชื่อญี่ปุ่น : サブさん / ชื่ออังกฤษ : Sabu) เพศผู้ เกิดวันที่ 10 มีนาคม ราศีกุมภ์ 
แม้จะมีใบหน้าคล้ายพวกยากูซ่า แต่จริง ๆ แล้วเป็นแฮมสเตอร์ที่ใจดีและพึ่งพาได้ ทำอาชีพร้านรถเข็นแผงลอย (CV:โทโมฮิโระ นิชิมูระ)- คุรุริน หรือคุรุรินจัง (ชื่อญี่ปุ่น : くるりんちゃん / ชื่ออังกฤษ : Sparkle) เพศเมีย เกิดวันที่ 9 กุมภาพันธ์ ราศีมกร 
เป็นแฮมสเตอร์ของคุรมิจัง ดาราไอดอลชื่อดัง จึงค่อนข้างหยิ่งและถือตัวเล็กน้อย แรก ๆ ไม่ค่อยชอบพวกกลุ่มแฮมแฮมเท่าไหร่นัก แต่ภายหลังก็เริ่มชอบแฮมทาโร่ และพยายามหาทางทำให้แฮมทาโร่หันมาสนใจตนเองให้ได้ เวลาพูดมักจะใช้คำลงท้ายประโยคว่า "นะคะ" เสมอ (CV:มาซาโกะ โจ)- ติ๊ดติด หรือติ๊ดติดคุง (ชื่อญี่ปุ่น : ぬけないくん, นุเคไนคุง/ ชื่ออังกฤษ : Stucky) เพศผู้ เกิดวันที่ 10 ตุลาคม ราศีกันย์ 
แฮมสเตอร์ที่ลำตัวติดอยู่ในท่อและไม่สามารถออกมาได้ เลยต้องไปไหนมาไหนพร้อมกับท่อ (นุเคไน แปลว่า ถอดไม่ออก) มีความสามารถในการเล่นซ่อนแอบมาก เป็นเพื่อนสนิทกับแค็ปปี้คุง (CV:ฟูจิโกะ ทากิโมโตะ)- เมกาจิโร่ หรือเมกาจิโร่คุง (ชื่อญี่ปุ่น : メカじろう / ชื่ออังกฤษ : Robo Joe)
หุ่นยนต์แฮมสเตอร์ที่คุณปู่ของโรโกะจังเป็นผู้ประดิษฐ์ขึ้น มีฟังค์ชั่นพิเศษ สามารถเรียนรู้และพูดภาษามนุษย์กับภาษาแฮมสเตอร์ได้ แต่กลุ่มแฮมแฮมไม่รู้ว่าเมกาจิโร่เป็นหุ่นยนต์ เลยมองว่าเขาเป็นแฮมสเตอร์ที่แปลกประหลาด- เนิร์ส หรือเนิร์สจัง (ชื่อญี่ปุ่น : ナースちゃん / ชื่ออังกฤษ : Flora) เพศเมีย เกิดวันที่ 9 กันยายน ราศีสิงห์ 
แฮมสเตอร์ของคุณหมอไลอ้อน ทำหน้าที่เป็นพยาบาลผู้ช่วยของคุณหมออยู่ที่โรงพยาบาลสัตว์เคลื่อนที่ไลอ้อน มีจิตใจโอบอ้อมอารี และตั้งใจทำงานมาก ตามต้นฉบับเดิมแล้ว เนิร์สจังจะเป็นแฟนกับโทร่าแฮมคุง แต่ในภาคอนิเมะได้มีการเปลี่ยนแปลงบทใหม่ (CV:ฮารุฮิ เทราดะ)- นิจิแฮม หรือนิจิแฮมคุง (ชื่อญี่ปุ่น : にじハムくん / ชื่ออังกฤษ : Prince Bo) เพศผู้ เกิดวันที่ 24 กรกฎาคม ราศีกรกฎ 
เจ้าชายแห่งอาณาจักรสายรุ้ง เป็นแฮมสเตอร์ที่บินได้เพราะมีปีกที่กลางหลังเหมือนกับแมลงเต่าทอง และสามารถสร้างสายรุ้งได้ด้วยร่มสายรุ้งที่พกติดตัวไว้ตลอดเวลา (นิจิ แปลว่า สายรุ้ง) (CV:ฮิโรโกะ ทางุจิ)- อุคิแฮม หรืออุคิแฮมคุง (ชื่อญี่ปุ่น : ウキハムくん / ชื่ออังกฤษ : Ook-Ook) เพศผู้
แฮมสเตอร์รูปร่างหน้าตาคล้ายลิงที่เติบโตมากับฝูงลิง จึงสามารถพูดได้แต่ภาษาลิง (อุคิ เป็นเสียงร้องของลิงในภาษาญี่ปุ่น) เป็นเพื่อนสนิทกับไทโฮคุง (CV:ริเอะ คุงิมิยะ)- ไทโฮ หรือไทโฮคุง (ชื่อญี่ปุ่น : たいほくん / ชื่ออังกฤษ : Buster) เพศผู้
เป็นแฮมสเตอร์ที่แต่งองค์ทรงเครื่องคล้ายตำรวจ และคอยช่วยดูแลรักษาความสงบเหมือนกับตำรวจ (ไทโฮ แปลว่า จับกุมตัว) เป็นเพื่อนสนิทกับอุคิแฮมคุง (CV:วาซาบิ มิซึตะ)- คาเมะแฮม หรือคาเมะแฮมคุง (ชื่อญี่ปุ่น : カメハムくん / ชื่ออังกฤษ : Seamore) เพศผู้
เป็นแฮมสเตอร์ที่แบกกระดองเต่าไว้ที่หลัง (คาเมะ แปลว่า เต่า) มีความสามารถพิเศษแตกต่างจากแฮมสเตอร์ตัวอื่นๆ ตรงที่สามารถว่ายน้ำได้ แต่ไม่ถูกกับอากาศหนาว ปัจจุบันเหมือนจะเป็นแฟนกับโพนี่เทลจัง (CV:ยูจิ อุเอดะ)- โพนี่เทล หรือโพนี่เทลจัง (ชื่อญี่ปุ่น : ポニーテールちゃん / ชื่ออังกฤษ : Barrette) เพศเมีย
เป็นแฮมสเตอร์ของอาจารย์สอนถักไหมพรม มีความสามารถในการถักไหมพรมมาก ปัจจุบันเหมือนจะเป็นแฟนกับคาเมะแฮมคุง (CV:จิเอมิ จิบะ)

**มนุษย์**
 จุน หรือจุนจัง (ชื่อญี่ปุ่น : ジュンちゃん / ชื่ออังกฤษ : June)
เจ้าของแพชจัง เป็นเพื่อนร่วมชั้นของโรโกะจัง สนิทกับเคียวโกะจัง ถนัดด้านการถักไหมพรม ชื่อของจุน ที่แปลว่า มิถุนายน และมาจากชื่อของอำเภอจุน จังหวัดพะเยา (CV:คาโอริ มาโทอิ)- เคียวโกะ หรือเคียวโกะจัง (ชื่อญี่ปุ่น : キョウコちゃん / ชื่ออังกฤษ : Kylie)
เจ้าของจิบิมารุจัง เป็นเพื่อนร่วมชั้นของโรโกะจัง สนิทกับจุนจัง ถนัดด้านการทำอาหาร (CV:โทโมโกะ อิชิมูระ)-  คิมูระ ไทจิ หรือคิมูระคุง (ชื่อญี่ปุ่น : 木村太一 / ชื่ออังกฤษ : Travis)
เพื่อนร่วมชั้นที่โรโกะจังแอบชอบอยู่ สังกัดชมรมฟุตบอล เป็นเด็กหนุ่มหน้าตาหล่อเหลา หัวดี นิสัยอ่อนโยน ตัวสูง เล่นฟุตบอลเก่ง ป๊อปปูลาร์ในหมู่สาว ๆ มาก ภายหลังได้ย้ายไปอยู่ลอนดอนตามงานของพ่อ (CV:ยู อาซาคาวะ)- มาเรีย หรือมาเรียจัง (ชื่อญี่ปุ่น : マリアちゃん)
เจ้าของริบบ้อนจัง เป็นคุณหนูในครอบครัวที่มีฐานะร่ำรวย อาศัยอยู่ในคฤหาสน์หลังใหญ่ เล่นเปียโนเก่งมาก (CV:เมงุมิ โทโยงุจิ)- คุริฮาระ คุรุมิ หรือคุรุมิจัง (ชื่อญี่ปุ่น : 栗原くるみ, คุริฮะระ คุรุมิ / ชื่ออังกฤษ : Glitter)
เจ้าของคุรุรินจัง เรียนอยู่ชั้น ป.3 ห้อง 1 ราศรเมษ กรุ๊ปเลือด AB ความสามารถพิเศษ ร้องเพลงกับเต้น เป็นดาราไอดอลที่ถือตัวเล็กน้อย แอบชอบคิมูระคุงอยู่ เลยมองว่าโรโกะจังเป็นคู่แข่งที่จะมาแย่งคิมูระคุงกับตนเอง เมื่อตอนเต้นกับร้องเพลงมักจะนำแฮมสเตอร์ที่ชื่อคุรุรินจังออกไปร้องเพลงด้วยเสมอ (CV:จินามิ นิชิมูระ แต่ภายหลังเปลี่ยนเป็น โทโมเอะ ฮันบะ)- โรแบร์โต้ ทาคางิ (ชื่อญี่ปุ่น : ロベルト高城 / ชื่ออังกฤษ : Roberto)
เพื่อนร่วมชั้นของโรโกะจังที่กลับมาจากบราซิล สังกัดชมรมฟุตบอล เป็นคู่กัดกับโรโกะจัง เนื่องจากพออ้าปากพูดได้ไม่กี่คำ เป็นต้องทะเลาะกันทุกที ที่บ้านไม่มีแฮมสเตอร์ แต่เป็นเจ้าของสุนัขชื่อแซมบ้า (CV:ซาจิ มัตสึโมโตะ)- ฮิคาริ หรือคุณฮิคาริ (ชื่อญี่ปุ่น : ヒカリさん, ฮิคะริซัง / ชื่ออังกฤษ : Hillary)
นักศึกษามหาวิทยาลัยผู้เป็นเจ้าของโทระแฮมจัง เป็นนักกีฬายิมนาสติกลีลาใหม่ที่มีความสามารถมาก (CV:ยูโกะ คาโต้)- โนริโอะ หรือคุณโนริโอะ (ชื่อญี่ปุ่น : ノリオさん, โนะริโอะซัง / ชื่ออังกฤษ : Noel)
เจ้าของโทระแฮมคุง เป็นผู้ฝึกสอนในฟิตเนสที่คุณฮิคาริไปออกกำลังกายเป็นประจำ แอบชอบคุณฮิคาริอยู่ แต่เป็นคนขี้อาย เลยไม่กล้าบอกรักสักที (CV:โนบุยูกิ ฮิยามะ)- นานิวะ มิยาโกะ (ชื่อญี่ปุ่น : 浪花 都)
เจ้าของร้านสะดวกซื้อ "นานิวะโชเต็น" แม่ของซาดาคิจิ เป็นแฟนตัวยงของทีมเบสบอลดัง ฮันชินไทเกอร์ส เวลาที่ทีมชนะเลิศการแข่งขันประจำลีกในฤดูกาล จะลดราคาสินค้าในร้านแบบสะบั้นหั่นแหลกเพื่อเป็นการฉลองชัย เป็นเพื่อนกับคุณโจจิมาตั้งแต่สมัยเป็นนักเรียน (CV:คาโอรุ โมโรตะ)- นานิวะ ซาดาคิจิ หรือซาดาคิจิคุง (ชื่อญี่ปุ่น : 浪花サダ吉)
ลูกชายของคุณมิยาโกะ เป็นเจ้าของไมโดะคุง เรียนอยู่ห้องเดียวกับยูเมะจัง เป็นแฟนตัวยงของทีมฮันชินไทเกอร์ส เหมือนกับแม่ ให้ความเคารพและนับถือคุณโจจิมาก (CV:จิยาโกะ ชิบาฮาระ)- โจจิ หรือคุณโจจิ (ชื่อญี่ปุ่น : 丈二さん, โจจิซัง)
เจ้าของร้านขายแว่นตา "มิลาโน" ผู้เป็นเจ้าของแว่นน้อย เป็นเพื่อนกับคุณมิยาโกะมาตั้งแต่สมัยเป็นนักเรียน (CV:คาซึฮิโระ ยามาจิ)- ยูเมะ หรือยูเมะจัง (ชื่อญี่ปุ่น : ユメちゃん)
เจ้าของพี่โย่ง เป็นลูกสาวเจ้าของร้านหนังสือ เรียนอยู่ห้องเดียวกับซาดาคิจิคุง ชอบแต่งนิทานมาก (CV:ทาเอโกะ คาวาตะ)- ซาเอะและยู หรือคุณซาเอะและคุณยู (ชื่อญี่ปุ่น : サエさん, ซะเอะซัง ; ユウさん,  ยูซัง) 
เจ้าของร้านขายของชำ ผู้เป็นเจ้าของแคปปี้คุง ทั้งคู่ให้ความเอ็นดูแคปปี้คุงเป็นอย่างดีเหมือนกับลูกแท้ๆ (CV:เฮียวเซ (คุณซาเอะ), โทคุโยชิ คาวาชิมะ (คุณยู))- คุณหมอไลอ้อน (ชื่อญี่ปุ่น : ライオン先生, ไรองเซ็นเซ)
เจ้าของเนิร์สจัง เป็นสัตวแพทย์ที่มีชื่อเสียง  และเป็นเจ้าของโรงพยาบาลสัตว์เคลื่อนที่ไลอ้อนด้วย (CV:มาซาชิ เอบาระ)

**สัตว์เลี้ยง**
 แซมบ้า (ชื่อญี่ปุ่น : サンバ)
สุนัขของโรแบร์โต้ (CV:เร ซาคุมะ)- ลินลี่ (ชื่อญี่ปุ่น : リリィ)
สุนัขของมาเรียจัง (CV:ฟุยุกะ โออุระ)

**รายชื่อตอนแฮมทาโร่**

**แฮมทาโร่ในประเทศต่างๆ**
แฮมทาโร่ในประเทศต่าง ๆ เรียงลำดับตามวันออกฉาย

**แหล่งข้อมูลอื่น**
   เว็บไซต์อย่างเป็นทางการของแฮมทาโร่ -    เว็บไซต์อย่างเป็นทางการของแฮมทาโร่ -  เว็บไซต์แฮมทาโร่ของทีวีโตเกียว date=2006-01-10  
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นสำหรับเด็ก
หมวดหมู่:แฮมทาโร่ แก๊งจิ๋วผจญภัย
หมวดหมู่:อนิเมะที่ออกฉายในปี พ.ศ. 2543
หมวดหมู่:ตัวละครที่เป็นแฮมสเตอร์
หมวดหมู่:มาสคอตอนิเมะและมังงะ
หมวดหมู่:ทีเอ็มเอสเอ็นเตอร์เทนเมนต์
หมวดหมู่:ทูนามิ
หมวดหมู่:รายการโทรทัศน์ของทีวีโตเกียว